section_heading: Razvoj operacijskog sustava
paragraph_text: Za operacijski sustav Atari je potražio što je prvo bilo na tržištu. Microsoft je stupio u kontakt s Tramielom u cilju da se Microsoft Windows, koji je bio u razvoju, prebaci na novi stroj koji je Atari razvijao. Ovaj prijedlog Atari je odbio zbog dalekog datuma kada je Microsoft trebao završiti razvoj, a Atari je trebao operacijski sustav odmah. Rješenje je kasnije bilo pronađeno u tvrtki Digital Research (DR) koja je razvila CP/M operacijski sustav, i u tom trenutku radila na novom operacijskom sustavu Crystal, zasnovanom na grafičkom korisničkom sučelju, kasnije poznatom kao GEM. Digital Research je također radio na operacijskom sustavu koji je trebao biti kompatibilan s MS-DOS zvan GEMDOS i koji je trebao pogoniti GEM na IBM PC računalima. Atari je odlučio da se vrijeme i novac uloži u prebacivanje GEM i GEMDOSa na novu platformu, no s obzirom na to da DR nije bio zainteresiran za ovaj projekt, Atari je poslao tim softverskih inženjera da se zabave ovim problemom. Atari nije htio razviti svoj operacijski sustav zbog visokog rizika, kao i zbog dugog vremena potrebnog za razvoj složenijeg operacijskog sutava. Odluka da se koristi GEMDOS je također učinila to da su ST računala mogla čitati diskete IBM PC formata bez ikakvih dodatnih programa.